Diari Oficial de la Generalitat Valenciana


Sumari del DOGV 3721, del 31-03-2000 (2000/2416)

RESOLUCIÓ de 27 de març de 2000, del secretari general de la Presidència de la Generalitat Valenciana, per la qual s’adjudiquen dues beques per a la realització de pràctiques professionals de publicitat.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3721

Data del DOGV
:   31-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2416


Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de març de 2000, del secretari general de la Presidència de la Generalitat Valenciana, per la qual s'adjudiquen dues beques per a la realització de pràctiques professionals de publicitat. [2000/M2416]
  
Vista la Resolució de 23 de desembre de 1999, del secretari general de la Presidència de la Generalitat Valenciana, (DOGV núm. 3.661, de 7 de gener de 2000) per la qual es convocaren dues beques per a la realització de pràctiques professionals de publicitat
  
Vist que existeix una consignació pessupostària suficient amb càrrec a l'aplicació 18.74.745.03.9, codi línia 407 del Pressupost de la Generalitat Valenciana per a 2000, i que l'interventor delegat ha emés un informe favorable.
  
Atesa la proposta de la Comissió Avaluadora, de data 9 de març de 2000, continguda en l'acta estesa a l'efecte, on s'estudien i seleccionen les sol·licituds presentades i s'aplica el barem establert en la base setena de la convocatòria.
  
Ateses les facultats que em confereix la base vuitena de la convocatòria, resolc:
  
Primer
  
Adjudicar les dues beques convocades per a la realització de pràctiques professionals de publicitat als beneficiaris que es relacionen en l'annex número 1.
  
El període de benefici de les beques començarà el dia 1 d'abril de 2000.
  
Segon
  
Constituir una borsa de reserva prioritzada, amb les persones que es relacionen en l'annex número 2, que es beneficiaran d'una beca en cas de renúncia, desistiment o incompliment de les obligacions per part dels becaris.
  
Tercer
  
Desestimar les sol·licituds presentades per la resta dels aspirants pels motius que a continuació s'expressen:
  
1. Per haver presentat les sol·licituds fora del termini reglamentari, annex número 3.
  
2. Per no complir amb els requisits exigits en la convocatòria, annex número 4.
  
3. Per no haver-se presentat a l'entrevista, annex número 5.
  
4. Per no haver aconseguit la puntuació suficient per a ser seleccionats com a becaris o formar part de la borsa de reserva, annex número 6.
  
Quart
  
Els beneficiaris hauran d'acreditar estar al corrent de les seues obligacions tributàries i amb la Seguretat Social d'acord amb allò que disposa l'Ordre de 7 de gener de 1991, de la Conselleria d'Economia i Hisenda.
  
Contra aquesta resolució, que posa fi a la via administrativa, es podrà interposar potestativament un recurs de reposició davant l'òrgan que ha dictat l'acte, en el termini d'un mes comptador des de l'endemà de la seua publicació, de conformitat amb allò previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent a la seua publicació, de conformitat amb allò establert en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.